Пред Вама су документи релевантни за организацију менторства и приправништва у Србији, као и неки документи релевантни за организацију менторства у међународном контексту. У њима можете пронаћи информације о томе како је у легислативи постављен период приправништва и менторства, у каквој је то вези са професионалним развојем и развојем каријере наставника, или како је постављена школска пракса за будуће наставнике. Осим самог информисања, ови докуметни могу бити и повод за промишљање о томе како се у њима разуме положај и улога појединих актера у процесу менторства/приправнишва или школске праксе за студенте будуће наставнике, шта су претпоставке а шта последице наведених решења, какав је однос између решења у Србији и у међународном контексту, шта се може учинити да би менторство било што успешније из перспективе развоја ментора, приправника, студента, универзитетских наставника. Зато сугеришемо да документе читате сами и упућујете приправнике/студенте да их читају, али и да их читате заједно са приправницима/студентима, да са осталим актерима ове фазе професионалног развоја размењујете о томе како сте разумели прочитано, шта то значи у конкретном контексту у коме делујете, шта значи за планирање вашег заједничког рада, за развој ваше компетентности, за промене у установи, за промене у програмима приправништва и менторства или промене у високошколским програмима школске праксе за студенте. Читајте их са критичким односом и према својој пракси и према самим документима!